CELEX: C2006/326/35
Language: fi
Date: 2006-12-30 00:00:00
Title: Asia C-345/05: Yhteisöjen tuomioistuimen tuomio (toinen jaosto) 26.10.2006 — Euroopan yhteisöjen komissio v. Portugalin tasavalta (Jäsenyysvelvoitteiden noudattamatta jättäminen — Verolainsäädäntö — Edellytykset kiinteistöjen vastikkeellisesta luovutuksesta saatavien luovutusvoittojen vapauttamiselle verosta — EY 18, EY 39 ja EY 43 artikla — Euroopan talousalueesta tehdyn sopimuksen 28 ja 31 artikla — Verojärjestelmän johdonmukaisuus — Asuntopolitiikka)

30.12.2006   
            
            
               FI
            
            
               Euroopan unionin virallinen lehti
            
            
               C 326/18
            
         Yhteisöjen tuomioistuimen tuomio (toinen jaosto) 26.10.2006 — Euroopan yhteisöjen komissio v. Portugalin tasavalta
   (Asia C-345/05) (1)
   
   (Jäsenyysvelvoitteiden noudattamatta jättäminen - Verolainsäädäntö - Edellytykset kiinteistöjen vastikkeellisesta luovutuksesta saatavien luovutusvoittojen vapauttamiselle verosta - EY 18, EY 39 ja EY 43 artikla - Euroopan talousalueesta tehdyn sopimuksen 28 ja 31 artikla - Verojärjestelmän johdonmukaisuus - Asuntopolitiikka)
   (2006/C 326/35)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: R. Lyal ja M. Afonso)
   
      Vastaaja: Portugalin tasavalta (asiamiehet: L. Fernandes ja J. Menezes Leitão)
   Oikeudenkäynnin kohde
   Jäsenyysvelvoitteiden noudattamatta jättäminen — EY 18, EY 39 ja EY 43 artiklan sekä EY 56 artiklan 1 kohdan ja ETA-sopimuksen 28, 31 ja 40 artiklan rikkominen — Kansalliset säännökset, joiden mukaan verovelvollisen tai hänen perheenjäsenensä omana pysyvänä asuntonaan käyttämän kiinteistön myyntivoitot vapautetaan verosta sillä edellytyksellä, että nämä voitot käytetään maan alueella sijaitsevien kiinteistöjen hankintaan
   Tuomiolauselma
   
               1)
            
            
               Portugalin tasavalta ei ole noudattanut EY 18, EY 39 ja EY 43 artiklan ja 2.5.1992 Euroopan talousalueesta tehdyn sopimuksen 28 ja 31 artiklan mukaisia velvoitteitaan, koska se on pitänyt voimassa luonnollisten henkilöiden tuloverolain 10 §:n 5 momentin kaltaista verolainsäädäntöä, jossa edellytykseksi sille, että verovelvollinen vapautetaan sellaisesta luovutusvoitosta maksettavasta verosta, joka saadaan verovelvollisen tai hänen perheenjäsentensä henkilökohtaisessa ja pysyvässä asuinkäytössä olevan kiinteistön vastikkeellisesta luovutuksesta, on se, että saadut voitot sijoitetaan uudelleen Portugalin alueella sijaitsevien kiinteistöjen hankintaan.
            
         
               2)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 281, 12.11.2005.